Inimene (perekond)

**Inimene** (*Homo*) on inimlaste perekond, kuhu kuulub inimene ja väljasurnud inimese liigid. Eeldatavalt on *Homo* perekonna vanus 2,5 miljonit aastat ja põlvneb mõnest australopiteegi liigist.

*[[Homo habilis]]* vanimad leiud on 1,9 miljonit aastat vanad, mis on leitud Tansaaniast Olduvai kuristikust (Olduvai Gorge) ja seda arheoloogilist kultuuri nimetatakse Olduvai kultuuriks. Esimesteks kivitööriistade valmistajateks peetakse *[[Homo habilis]]* ja *[[Homo rudolfensis]]*, kuigi nende fossiilseid jäänuseid pole koos tööriistadega leitud. Võimalik, et ka australopiteegid (*[[Australopithecus garhi]]*) olid tööriistade valmistajad. 

Koobi Forast on leitud koljud, mille näoosad ja hambad sarnanesid inimese omadega, kuid ajukolju oli väike nagu australopiteekidel. Teadlased järeldasid, et on veel üks liik, mida varem peeti *[[Homo habilis]]*. Suurem vorm, kolju number 1470 (KNM-ER 1470) nimetati *[[Homo rudolfensis]]* ja väiksem vorm jäi kandma *[[Homo habilis]]* nimetust. Saksa paleontoloog Friedemann Schrenk leidis Malawist Urahast 2,5 miljoni aasta vanuse robustse lõualuu, mis kannab numbrit UR 501 ja on *[[Homo rudolfensis]]*. 

Esimese *[[Homo erectus]]*’e leidis Hollandi arst ja antropoloog Eugene Dubois Jaava saarelt 1891. aastal.Haeckelit järgides nimetas ta oma leiu *Pithecanthropus*. Pitekantroopus on Haeckeli välja mõeldud nimi, mis pidi tähistama inimkonna hüpoteetilist Kagu-Aasia esivanemat. Dubois järeldas reieluu põhjal, et tegu on püstise inimesega ja lisas liigiepiteeli *erectus*. Aastakümneid hiljem leiti ka Hiinast, Pekingi lähedalt *erectus*’e fossiile. Algul omistati need *[[Sinanthropus pekinensis]]*’ele. Teadlased leidsid ühisjooni nii Jaava kui Pekingi inimesega ja nimetasid need fossiilid *[[Homo erectus]]* (*[[Homo erectus javensis]]* ja *[[Homo erectus pekinensis]]*). *[[Homo erectus]]* sarnaseid leide on leitud ka Gruusiast. Nüüd arvatakse, et need kuuluvad uuele liigile *[[Homo georgicus]]*, kes on *[[Homo habilis]]* järeltulija ja Aasia *[[Homo erectus]]* eellane.

Teadlased on vahet tegema hakanud varajasel Aafrika *Homo erectus*'el. Nad väidavad, et varased Aafrika vormid on piisavalt eristunud, et klassifitseerida eraldi liigiks *[[Homo ergaster]]*, sest nende tunnused on vähem äärmuslikud kui hilisemad Aasia *erectus*. *[[Homo ergaster]]* arenes Aafrikas mõnest *[[Homo habilis]]* liigist ja seejärel rändas Aafrikast välja.

*[[Homo sapiens]]* eellaseks peetakse *[[Homo heidelbergensis]]*, kes oli ilmselt *[[Homo ergaster]]* järeltulija. *[[Homo heidelbergensis]]* levis üle Aafrika ja Euroopa. Euroopa ja Aafrika populatsioon lahknes. Põhja pool arenes neandertallaseks ja Aafrikas *Homo sapiens*’iks. Alternatiivne hüpotees käsitleb *[[Homo heidelbergensis]]* ainult Euroopa liigina ja otsest neandertallase eellast ja samaaegne Aafrika vorm oleks *[[Homo rhodesiensis]]*. *Homo rhodesiensis* on arvatavalt *[[Homo sapiens idaltu]]* eellane ja *Homo sapiens idaltu* *[[Homo sapiens sapiens]]* eellane.

## Süstemaatika
*†*[[Homo rudolfensis]]* 2,5 kuni 1,6 miljonit aastat tagasi Ida-Aafrika avastatud 1986
**†KNM-ER 1470 (KNM-ER Kenya National Museum – East Rudolf)
**†UR 501  (UR Uraha)
*†*[[Homo habilis]]* (osav inimene) 1,9 kuni 1,6 miljonit aastat tagasi Ida-Aafrika avastatud 1964
** †KNM-ER 1813
**†OH 7 (Olduvai Hominiid 7)
* †*[[Homo georgicus]]* 1,8 kuni 1,6 miljonit aastat tagasi Gruusia avastatud 2002-2003
**†D211 
**†D2280 
**†D2282 
**†D2600 
**†D2700 
**†D2735
*†*[[Homo erectus]]* (püstine inimene) 1,8 kuni 0,3 (300 000) miljonit aastat tagasi Alžeeria, Hiina, Jaava
**†*[[Homo erectus javensis]]* (*Pithecanthropus erectus* – pitekantroopus) avastanud von Koenigswald 1936
**†*[[Homo erectus pekinensis]]* või *[[Sinanthropus pekinensis]]* (Pekingi Hiina inimene) 
**†*[[Homo erectus lantianensis]]* avastatud 1964
**†*[[Homo erectus soloensis]]* (*Javanthropus soloensis* – javantroopus)
**[[Homo ergaster]]* (töötav inimene) 1,8 kuni 1,4 miljonit aastat tagasi Ida-Aafrika, Lõuna-Aafrika, Gruusia avastatud 1975
**†KNM-ER 992 avastatud 1992
*† *[[Homo antecessor]]* (pioneer-inimene) 800 000 aastat tagasi Hispaania, avastatud Sierra de Atapuercas asuvast Gran Dolina koopast
*† *[[Homo heidelbergensis]]* (Heidelbergi inimene) 600 000 kuni 100 000 aastat tagasi Saksamaa, Inglismaa, Prantsusmaa, Etioopia, Sambia, Kreeka
*† *[[Homo helmei]]* 260 000 aastat tagasi, avastatud 1935
*†Neandertallane (*Homo neanderthalensis*) 200 000 kuni 27 000 aastat tagasi Saksamaa, Iisrael, Süüria, Iraak, Euroopast
*† *[[Homo floresiensis]]* (Florese inimene) umbes 100 000 kuni 12 000 aastat tagasi Flores
**†LB1
**[[Homo sapiens]]* (mõistusega inimene), nüüdisinimene – "anatoomiliselt moodne inimene" Anatomically Modern Human (AMH) 200 000 aastat tagasi
**† *[[Homo sapiens idaltu]]* 160 000 aastat tagasi (vanem mõistusega inimene) avastatud 1997

## Vaata ka
*Kestvusjooksu hüpotees

## Viited